Geirriteerde oë | Health24
Posted by: Alet | 2012/08/02
Ek woon op die oomblik in Ghana (Wes-Afrika). Ek het SA onlangs besoek op vakansie en het daar ''n ooginfeksie opgedoen. Ek het twee weke gelede een oggend wakker geword en my linkeroog was " toegeplak" a.g.v. geel uitskeiding in die nag. Dieselfde dag het ''n dokter Spersadex Comp voorgeskryf en ek het dit begin gebruik. Die apteker het gewaarsku dat ek dit nie langer as 4 dae moet gebruik nie omdat ek toe ongeveer 16 weke swanger was. Intussen het die infeksie na my ander oog toe ook versprei. Alhoewel die geel uitskeiding gestop het is my oë nogsteeds geirriteerd (dis nou 2 weke later). Ek het na 4 dae die Spersadex Comp ophou gebruik en het laas Saterdag oorgeskakel na Ciloxin (oogdruppels). Dit het nie veel gehelp nie. My simptome is op die oomblik branderige oë wat ek aanhoudend moet knip. Soms kom daar bietjie trane ook uit. My oë is ook nou sensitief vir lig. Ek is ''n -|- aklens-gebruiker maar gebruik nou al vir 2 weke nie my -|- aklense nie (ek het my ou paar weggegooi). Ek kan ook nie grimering gebruik nie a.g.v. die aanhoudende geknip en trane nie.
My eintlike vraag is of u dink dat die ooginfeksie dalk kon gelei het na baie droë oë en dat ek nou eerder my oë vir droogheid moet behandel? Ek het intussen opgehou met die Ciloxin (na so 3 dae) omdat dit erg brand as ek dit ingooi. Ek''s nou al bietjie radeloos. Help asb!
(Ek lees ook dat swangerskap droë oë kan veroorsaak? Ek het normaalweg nie probleme met droë oë in Ghana nie want die lug is baie vogtig hier.)
Ja, jy is reg dat swangerskap droogheid van die oe kan veroorsaak, maar ek stel voor dat jy Tears Naturale oogdruppels, twee tot vier uurliks gebruik om jou simptome te verlig. Dit is veilig om gedurende swangerskap kan gebruik. Dit is moontlik dat jy steeds infeksie het en ek stel daarom voor dat jy 'n dokter vir 'n ondersoek konsulteer om vas te stel of jy nog 'n kursus antibiotika nodig het.